标题：曲礼
曲礼上第一
1、〔曲礼曰：“毋不敬，严若思，安定辞，安民哉。〕
君子没有不恭敬、不严肃的形象，这种形象就像在思考一样。说话有条理，抑扬顿挫，节奏分明。心定则其言安稳而舒畅，容态恭严而语辞安定，则君子之形象已俱，民众佩服。  
2、〔傲不可长，欲不可从，志不可满，乐不可极。〕
傲则不敬，人之傲态决不可以助生以长。情欲享受，适可而止，决不可以任其纵放。学海无涯，道境无止，若有时机，不可自满而止。旧守久厌，新进欣得。明净心舒之乐，尚不可长久，况世俗之尘乐乎？任何事、物，到了一定的情形，就要走向反面。菩萨的倒驾慈航，是为苦中寻乐，以救度众苦为乐，此乃超然之乐，非常以舒泰为乐。更不用说以赏心悦目为乐了。
3、〔贤者狎而敬之，畏而爱之。爱而知其恶，憎而知其善。积而能散，安安而能迁。〕
贤者在最亲密的人面前与嬉戏娱乐之际也要存在几分尊敬，对畏惧的人也要有爱护之心，对所爱的人、物也要看得到他的不是之处，对所憎恨的人、物也要看得到他的好处与长处。积存起来的财、物，在恰当的时机也要舍得分散下去发挥作用。安居在安乐、舒适的环境之中，倘若于道义上须要的话，也要毫不犹豫的马上离开。
4、〔临财毋苟得，临难毋苟免，很毋求胜，分毋求多。〕
面临财物，无论多少，不要以苟且的方式以得到，是本分才要，不是自己应得的，无论多少都不能要，更不能以不光彩的手段去获取。有危难临身，不要以牺牲他人为代价以求幸免。与人辩论，是在求得道理，求得真实，不要为了单纯的输赢而求胜心切，对于自己该得到的东西不应该期盼着多得，这样是这夺取他人份额，君子当守本分，不应贪多。
5、〔疑事毋质，直而勿有。〕
不要追根问底地去要对方解释自己对别人所说的话中的疑点，而是把自己的看法或掌握的情况直接讲述给他，让别人自己去决择。勿有，不保留什么。
6、〔若夫坐如尸，立如齐。〕
坐端立正，不歪不斜。不尸，直而不曲。如齐，不左右长短。
7、〔礼从宜，使从俗。〕
朱子说：“五方皆有性，千里不同风。”礼之用和为贵，恭敬礼貌的态度为主，礼节仪式则要看当时的具体情况而施为。当时的情况适宜用什么样的礼节，就用什么样的礼节。各地风俗不同，必须入境随俗。只要知道礼节是表示尊敬、有长幼之次序、有尊卑之分别这个总原则就行了。
8、〔夫礼者，所以定亲疏、决嫌疑、别异同、明是非也。〕
礼节是为了审定亲疏、裁决嫌疑，分别同与异，明白是与非的尺度。
9、〔礼不妄说人，不辞费。〕
心浮气躁之人就话多，君子之人，言达意即止，因为言之复而听者厌。
10、〔礼不逾节，不侵侮，不好狎。〕
逾越节制则招辱，侵犯欺人则忘让，戏谑轻薄则忘敬。没有这三种不良习惯则持以庄敬纯实之诚而远离开耻辱矣。
11、〔修身践言谓之善行，行修言道，礼之质也。〕
修持你的行为以实践你说的话，就叫着善行。行为有修持，说话合符道理，这就是礼节的本质。
12、〔礼闻取于人，不闻取人，礼闻来学，不闻往教。〕
人从我处来取礼节以修身，并不是我拿礼节去约束谁。只可以来而求学，不可以往而施教。
13、〔道德仁义，非礼不成。〕
要成就于道德仁义，就必须先从规规矩矩的做人入手，没有第二条路。不可能有哪个放荡不羁的狂徒不守规矩而修成道德仁义之正果的。
14、〔教训正俗，非礼不备。〕
设教以正风俗，总是教人以礼貌文明，而礼节则包括了文明礼貌的一切。
15、〔分争辩讼，非礼不决。〕
理有曲直，事有是非，明决是非曲直，不依礼节就不行。
16、〔君臣上下、父子兄弟，非礼不定。宦学事师，非礼不亲。班朝治军，涖官行法，非礼威严不行。祷祠祭祀，供给鬼神，非礼不诚不庄。是以君子恭敬撙节退让以明礼。〕
不以礼节就没法分出尊卑上下。进仕为官、先师导引、学事习业，求师传授，没有礼节就不亲热了。班朝议事、训练军队、委任官员、行施法令、不依礼仪程序，就没有威严而行使不了职权。所以君子形恭态敬、节制、谦让以表明礼体。
17、〔鹦鹉能言，不离飞鸟，猩猩能言，不离禽兽。今人而无礼，虽能言，不也禽兽之心乎？夫惟禽兽无礼，故父子聚麀。〕
禽兽也有会说话的，人虽然会说话，假如没有礼节，不也是禽兽之心么？禽兽没有礼节，所以有父子同雌、母女共雄的情况。
18、〔是以圣人作，为礼以教人，使人以有礼，知自别于禽兽。〕
因为这样，圣人才作为，制礼节以教育人，使人有礼节，知道人应该在许多方面与飞禽走兽有所区别。
19、〔大上贵德，其次务施报，礼尚往来，往而不来，非礼也。来而不往，亦非礼也。人有礼则安，无礼则危，故曰：“礼者，不可不学也。”〕
大上，皇帝之世，尊贵道德，诚以及人，三王之世，礼节备而倘报，来而报往，往以报来，有礼节，则有尊卑上下，人而得安稳。没有礼节次序的社会，人人都不知道未来会发生什么事，所以会危而不安，因为这样礼节就非学不可了。
20、〔夫礼者，自卑而尊人，虽负贩者，必有尊者，而况富贵乎？〕
礼，是放低自己而尊敬别人，虽是用力气者与谋私利者，必然有受到尊敬的时候，何况是有经济地位的人与有社会地位的人？
21、〔富贵而知好礼，则不骄不淫。贫贱而知好礼，则志不慑。〕
有钱人与有地位的人之所以骄傲与放纵；贫穷的人与低贱的人之所以胆小害怕，是心内无份定而随境物以轻重易心的缘故。好礼则有得于内心而外来之境、物莫能左右其心志。
22、〔人生十年曰‘幼’，学；二十曰‘弱冠’；三十曰‘壮’，有室；四十曰‘强’，而仕；五十曰‘艾’，服官政；六十曰‘耆’，指使；七十曰‘老’，而传；八十、九十曰‘耄’；七年曰‘悼’。‘悼’与‘耄’虽有罪不加刑焉。百年曰‘期’、‘颐’。〕
人生十岁名为幼年，是学习的年龄。二十岁是青年时期。三十岁是身体发育健壮时期，就有家室了。四十岁是心志不惑之强立之时，就可以入仕途了。五十岁称作‘艾’，知事理，有怜悯心，就可以服官从政了。六十岁就称为‘耆’，就可以以资历经验指使青年人做事了。七十岁方可称‘老’，就可以将家事委托给后人了。八十、九十岁称作‘耄’，是颐养天年的时候了。人生七岁时就称作‘悼’，年龄在‘悼’与‘耄’时，虽然犯了刑律，却也不受法治了。超过百岁就称作‘期’，纯粹的受供养的年龄了。
23、〔大夫七十而致事，若不得谢，则必赐以几杖，行役妇人，适四方乘安车，自称曰：“老夫”。于其国则称名，越国而问焉，必告之以其制。
七十岁心力皆衰，宜告老退休。若不得谢任，必行以拄杖，有妇人照顾起居，去他方必乘舒适的车。自己称自己为‘老夫’。在自己的国内则自称名。有别国来访问，则以文通礼，告之以制度。
24、〔谋于长者，必操几杖以从之。长者问，不辞让以对，非礼也。〕
去求教于长于己者，必俸其杖以为礼。回答问题要谦让，说明即可，不可以口若悬河，意如奔马，放言以忘形。
25、〔凡为人子之礼，冬暖而夏凉，昏定而晨省，在丑夷不争。〕
自己身为子女，对父母之四时温凉，晨昏适否，必以关心。不和人争一时之忿，恐有事端临身而累及父母之心、力。
26、〔夫为人子者，三赐不及车马，故州闾乡党称其孝也，兄弟亲戚称其慈也，僚友称其弟也，执友称其仁也，交游称其信也。〕
一命受爵，再命受衣服，三命受车马。不及车马，不与父并荣也。僚友、一同为官者；执友，志同道合者；交游，普遍交往者。
27、〔见父之执，不谓之进不敢进，不谓之退不敢退，不问不敢对。此孝子之行也。〕
见父母辈的志同道合的好朋友，不教你进不敢擅进，不叫你退不敢擅退。迫必请准。没有问到你，不能擅自插嘴答问。
28、〔夫为人子者，出必告，返必面，所游必有常，所习必有业。〕
父母在，去哪里必须告诉父母，回来了要见见父母，不可以到父母不知道的地方去，学习的东西必定属于正当的一种。
29、〔恒言不称老。〕
父母在，自己年岁再大，也不称老。自己称老则父母觉得更老。恒言，随常说话，口头语。
30、〔年长以倍，则父事之。十年以长则兄事之。五年以长则肩随之。群居五人，则长者必异席。〕
比自己年长一倍的，就当父母看待，年长十来岁的，就当兄长看待，年长四、五岁的，就可并行平坐而稍分先后。有五人以上在一起，其中年岁大的就必须另坐一席或另坐一方。
31、〔为人子者，居不主奥，坐不中席，行不中道，立不中门。〕
室之西南隅为奥，主奥、中席为尊者之道，中道、中门皆尊长所出入、行走者。
32、〔食飨不为概。〕
概，计量。俸亲、迎客、祭祀皆为食飨。不为概，即不敢计量以限。顺亲之心，不敢自作主张为限节也。
33、〔祭祀不为尸。〕
父在而子不承祭祀。子承则父北面而参，心焉能安哉？
34、〔听于无声，视于无形，不登高，不临深，不苟訾，不苟笑。孝子不服暗，不登危，惧辱亲也。〕
守孝之人子，心中常想像着父母的形与声，不去有危险的地方，不在黑暗处做事，不随便言笑。
35、〔父母存，不许友以死，不有私财。〕
父母在时，不允诺朋友以赴死难，不能背着父母有私人财富。
36、〔为人子者，父母存，冠衣不纯素。孤子当室，冠衣不纯采。〕
父母在，帽子不能有纯白色的饰物，也不能有纯白色的衣领。当室，为父后者，其他不必如此。
37、〔幼子常视毋诳，童子不衣裘裳，立必正方，不倾听。〕
母亲应经常教孩子不可欺诳，更不要骗小孩子。小孩子不能穿毛、皮做的衣或裳。不准斜立、倚站，不能侧耳倾听。
38、〔长者与之提携，则两手奉长者之手。负剑辟咡诏之，则掩口而对。〕
年长者抱着就要两手都抓着长者之手，若长者俯身与言，则童子以手遮口而回答。
39、〔从于先生，不越路而与人言。遭先生于道，趋而进，正立拱手，先生与之言则对，不与之言则趋而退。〕
先生、父兄、老师，资龄长于己者皆是。有尊长在一起，不可先于尊长而和人打招呼。尊不识而己识者，必先禀而后告。路逢尊长，必先停行下马，主动往见。彼言则对，彼不言则问讯而趋退。彼行，方复行。
40、〔从长者而上丘陵，则必乡长者所视，登城不指，城上不呼。〕
跟随尊长去高处或平原，必须随尊长之视方而视，以免其问之而卒不能答也。在城、楼上不乱指，恐惑人之见。城、楼、高处不呼叫，恐惊人听闻。
41、〔将适舍，求毋固。〕
不要固执向主人求什么。求之者，应即可，不允者不复求，客之道。
42、〔将上堂，声必扬。户外有二屦，言闻则入，言不闻则不入。〕
将要上堂，必声扬之，不要摄手摄足。户外有二履，并长者室内共有三人，三人声不外传，必有密谋，故不闻言不入也。今之进门先敲，应诺方进，也是这个意思。
43、〔将入户，视必下，入户奉扃，视瞻毋回，户开亦开，户阖亦阖。有后入者，阖而勿遂。〕
为客入主人之室，手不乱动物品，目不左右回顾，恐犯主人之忌，或疑其察主人之隐私也。进来门是开着的就让它开着，进来门是关着的，进来后也必须关上，以随主人之意。也许还有后来者，所以不必把本来开着的门关上。
44、〔毋践屦，毋踖席，抠衣趋隅，必慎唯诺。〕
不能踏踩先入者所脱之鞋，必须从前边入席，提衣从席角而入坐，言语、问对必须谨慎恭敬。
45、〔大夫士出入君门，由闑右，不践阈。〕
东为右，为主道，西为左，及客方。由右，从主而不敢为客。不践阈，不踩门槛也。
46、〔凡与客入者，每门让于客，客至于寝门，则主人请入为席，然后出迎客，客固辞，主人肃客而入。〕
请入为席，主人给客人请告，入而布席。固辞，三次推让，肃客，俯首恭请。
47、〔主人入门而右，客入门而左，主人就东阶，客就西阶。客若降等，则就主人之阶，主人固辞，然后客复就西阶。〕
降等，客人的身份地位比主人低，主人礼客，让之西阶。客人因身份地位不如主人，必须谦让欲从主人之后而入。主人固辞，客人方可复从左而当客道以行。
48、〔主人与客让登，主人先登，客从之，拾级聚足，连步以上。上于东阶，则先右足，上于西阶，则先左足。〕
主让客辞，主人遂先一步而登，客从之，一步一阶，不可超前，不可落后。主足后启，客足即落，是为联步。
49、〔帷薄之外不趋，堂上不趋，执玉不趋。堂上接武，堂下布武，室中不翔。〕
薄帘之外不快行，恐风动而帘开，泄内室之隐秘。堂上有摆设，不可快行，恐有触覆之意外。手里拿着贵重或易碎之物，不可快行，恐损伤也。堂上小步而行，恭敬之意。堂下大步而行，地方宽阔。在屋里不张开两臂飞跑，因为没有这个条件。
50、〔并坐不横肱。授立不跪，授坐不立。〕
二人以上并坐，不能横着手臂。请别人坐，你必坐。请别人立，你必立。
51、〔凡为长者粪之礼，必加帚于箕上，以袂拘而退，其尘不及长者，以箕自乡而扱之。〕
给尊长扫地，先把扫帚放在掇箕之上，然后右手把扫，左手提衣前下摆遮着扫。边扫边退。扫完，左手拿箕，箕口不能向着尊长，将尘扫入箕内，用扫帚盖在掇箕上，端去野外倒掉。 
奉席如桥衡．请席何乡．请衽何趾．席南乡北乡．以西方为上．东乡西乡．以南方为上． 　若非饮食之客．则布席．席间函丈．主人跪正席．客跪抚席而辞．客彻重席．主人固辞．客践席．乃坐．主人不问．客不先举．将即席．容毋怍．两手抠衣．去齐尺．衣毋拨．足毋蹶．
先生书策琴瑟在前．坐而迁之．戒勿越．虚坐尽后．食坐尽前．坐必安．执尔颜．长者不及．毋儳言．正尔容．听必恭．毋剿说．毋雷同．必则古昔．称先王．侍坐于先生．先生问焉．终则对．请业则起．请益则起．父召无诺．先生召无诺．唯而起．侍坐于所尊．敬毋余席．见同等不起．烛至起．食至起．上客起．烛不见跋．尊客之前不叱狗．让食不唾．
侍坐于君子．君子欠伸．撰杖屦．视日蚤莫．侍坐者请出矣．侍坐于君子．君子问更端．则起而对．侍坐于君子．若有告者曰．少间愿有复也．则左右屏而待．
毋侧听．毋噭应．毋淫视．毋怠荒．游毋倨．立毋跛．坐毋箕．寝毋伏．敛发毋髢．冠毋免．劳毋袒．暑毋褰裳．
侍坐于长者．屦不上于堂．解屦不敢当阶．就屦．跪而举之．屏于侧．乡长者而屦．跪而迁屦．俯而纳屦．
离坐离立．毋往参焉．离立者不出中间．
男女不杂坐．不同椸枷．不同巾栉．不亲授．嫂叔不通问．诸母不漱裳．外言不入于捆．内言不出于捆．女子许嫁．缨．非有大故．不入其门．姑．姊．妹．女子子．已嫁而反．兄弟弗与同席而坐．弗与同器而食．父子不同席．男女非有行媒．不相知名．非受币．不交不亲．故日月以告君．齐戒以告鬼神．为酒食以召乡党僚友．以厚其别也．取妻不取同姓．故买妾不知其姓则卜之．寡妇之子．非有见焉．弗与为友．
贺取妻者曰．某子使某．闻子有客．使某羞．
贫者不以货财为礼．老者不以筋力为礼．
名子者．不以国．不以日月．不以隐疾．不以山川．
男女异长．男子二十冠而字．父前子名．君前臣名．女子许嫁．笄而字．
凡进食之礼．左肴右胾．食居人之左．羹居人之右．脍炙处外．醯酱处内．葱渿处末．酒浆处右．以脯修置者．左朐右末．客若降等．执食兴辞．主人兴辞于客．然后客坐．主人延客祭．祭食．祭所先进．肴之序．遍祭之．三饭．主人延客食胾．然后辩肴．主人未辩．客不虚口．侍食于长者．主人亲馈．则拜而食．主人不亲馈．则不拜而食．共食不饱．共饭不泽手．毋抟饭．毋放饭．毋流歠．毋咤食．毋啮骨．毋反鱼肉．毋投与狗骨．毋固获．毋扬饭．饭黍毋以箸．毋嚃羹．毋絮羹．毋刺齿．毋歠醢．客絮羹．主人辞不能亨．客歠醢．主人辞以窭．濡肉齿决．干肉不齿决．毋嘬炙．卒食．客自前跪．彻饭齐．以授相者．主人兴辞于客．然后客坐．侍饮于长者．酒进则起．拜受于尊所．长者辞．少者反席而饮．长者举未釂．少者不敢饮．长者赐．少者贱者不敢辞．赐果于君前．其有核者怀其核．御食于君．君赐余．器之溉者不写．其余皆写．馂余不祭．父不祭子．夫不祭妻．御同于长者．虽贰不辞．偶坐不辞．羹之有菜者用梜．其无菜者不用梜．为天子削瓜者副之．巾以絺．为国君者华之．巾以绤．为大夫累之．士疐之．庶人龁之．
父母有疾．冠者不栉．行不翔．言不惰．琴瑟不御．食肉不至变味．饮酒不至变貌．笑不至矧．怒不至詈．疾止复故．有忧者侧席而坐．有丧者专席而坐．
水潦降．不献鱼鳖．献鸟者佛其首．畜鸟者则勿佛也．献车马者执策绥．献甲者执胄．献杖者执末．献民虏者操右袂．献粟者执右契．献米者操量鼓．献孰食者操酱齐．献田宅者操书致．凡遗人弓者．张弓尚筋．弛弓尚角．右手执箫．左手承弣．尊卑垂帨．若主人拜．则客还辟辟拜．主人自受．由客之左．接下承弣．乡与客并．然后受．进剑者左首．进戈者前其鐏．后其刃．进矛戟者前其镦．进几杖者拂之．效马效羊者右牵之．效犬者左牵之．执禽者左首．饰羔鴈者以缋．受珠玉者以掬．受弓剑者以袂．饮玉爵者弗挥．凡以弓剑苞苴．箪笥问人者．操以受命．如使之容．
凡为君使者．已受命君．言不宿于家．君言至．则主人出拜君言之辱．使者归．则必拜送于门外．若使人于君所．则必朝服而命之．使者反．则必下堂而受命．
博闻强识而让．敦善行而不怠．谓之君子．君子不尽人之欢．不竭人之忠．以全交也．
礼曰．君子抱孙不抱子．此言孙可以为王父尸．子不可以为父尸．为君尸者．大夫士见之．则下之．君知所以为尸者．则自下之．尸必式．乘必以几．齐者不乐不吊．
居丧之礼．毁瘠不形．视听不衰．升降不由阼阶．出入不当门隧．
居丧之礼．头有创则沐．身有疡则浴．有疾则饮酒食肉．疾止复初．不胜丧．乃比于不慈不孝．五十不致毁．六十不毁．七十唯衰麻在身．饮酒食肉处于内．生与来日．死与往日．
知生者吊．知死者伤．知生而不知死．吊而不伤．知死而不知生．伤而不吊．吊丧弗能赙．不问其所费．问疾弗能遗．不问其所欲．见人弗能馆．不问其所舍．赐人者不曰来取．与人者不问其所欲．
适墓不登垄．助葬必执绋．临丧不笑．揖人必违其位．望柩不歌．入临不翔．当食不叹．邻有丧．舂不相．里有殡．不巷歌．适墓不歌．哭日不歌．送丧不由径．送葬不辟涂潦．临丧则必有哀色．执绋不笑．临乐不叹．介胄则有不可犯之色．故君子戒慎．不失色于人．
国君抚式．大夫下之．大夫抚式．士下之．
礼不下庶人．刑不上大夫．刑人不在君侧．
兵车不式．武车绥旌．德车结旌．
史载笔．士载言．前有水．则载青旌．前有尘埃．则载鸣鸢．前有车骑．则载飞鸿．前有士师．则载虎皮．前有挚兽．则载貔貅．行．前朱鸟而后玄武．左青龙而右白虎．招摇在上．急缮其怒．进退有度．左右有局．各司其局．
父之雠．弗与共戴天．兄弟之雠．不反兵．交游之雠．不同国．
四郊多垒．此卿大夫之辱也．地广大．荒而不治．此亦士之辱也．
临祭不惰．祭服敝则焚之．祭器敝则埋之．龟荚敝则埋之．牲死则埋之．凡祭于公者．必自彻其俎．
卒哭乃讳．礼不讳嫌名．二名不偏讳．逮事父母．则讳王父母．不逮事父母．则不讳王父母．君所无私讳．大夫之所有公讳．诗书不讳．临文不讳．庙中不讳．夫人之讳．虽质君之前．臣不讳也．妇讳不出门．大功小功不讳．入竟而问禁．入国而问俗．入门而问讳．
外事以刚日．内事以柔日．凡卜筮日．旬之外曰远某日．旬之内曰近某日．丧事先远日．吉事先近日．曰．为日．假尔泰龟有常．假尔泰筮有常．卜筮不过三．卜筮不相袭．龟为卜．筴为筮．卜筮者．先圣王之所以使民信时日．敬鬼神．畏法令也．所以使民决嫌疑．定犹与也．故曰．疑而筮之．则弗非也．日而行事．则必践之．
君车将驾．则仆执策立于马前．已驾．仆展軨．效驾．奋衣由右上．取贰绥．跪乘．执策分辔．驱之五步而立．君出就车．则仆幷辔授绥．左右攘辟．车驱而驺．至于大门．君抚仆之手．而顾命车右就车．门闾沟渠必步．凡仆人之礼．必授人绥．若仆者降等则受．不然则否．若仆者降等．则抚仆之手．不然则自下拘之．客车不入大门．妇人不立乘．犬马不上于堂．故君子式黄发．下卿位．入国不驰．入里必式．君命召．虽贱人．大夫士必自御之．介者不拜．为其拜而蓌拜．祥车旷左．乘君之乘车．不敢旷左．左必式．仆御妇人．则进左手．后右手．御国君．则进右手．后左手而俯．国君不乘奇车．车上不广欬．不妄指．立视五巂．式视马尾．顾不过毂．国中以策彗恤勿驱．尘不出轨．国君下齐牛．式宗庙．大夫士下公门．式路马．乘路马．必朝服．载鞭策．不敢授绥．左必式．步路马．必中道．以足蹙路马刍．有诛．齿路马．有诛．
曲礼下第二
凡奉者当心．提者当带．执天子之器则上衡．国君则平衡．大夫则绥之．士则提之．凡执主器．执轻如不克．执主器．操币圭璧．则尚左手．行不举足．车轮曳踵．立则磬折垂佩．主佩倚．则臣佩垂．主佩垂．则臣佩委．执玉．其有借者则裼．无借者则袭．
国君不名卿老世妇．大夫不名世臣侄娣．士不名家相长妾．君大夫之子．不敢自称曰余小子．大夫士之子．不敢自称曰嗣子某．不敢与世子同名．
君使士射．不能．则辞以疾．言曰．某有负薪之忧．
侍于君子．不顾望而对．非礼也．
君子行礼．不求变俗．祭祀之礼．居丧之服．哭泣之位．皆如其国之故．谨修其法而审行之．去国三世．爵禄有列于朝．出入有诏于国．若兄弟宗族犹存．则反告于宗后．去国三世．爵禄无列于朝．出入无诏于国．唯兴之日．从新国之法．
君子已孤不更名．已孤暴贵．不为父作谥．
居丧未葬．读丧礼．既葬．读祭礼．丧复常．读乐章．居丧不言乐．祭事不言凶．公庭不言妇女．
振书端书于君前．有诛．倒筴侧龟于君前．有诛．龟筴．几杖．席．盖．重素．袗絺绤．不入公门．苞屦．扱衽．厌冠．不入公门．书方．衰．凶器．不以告．不入公门．公事不私议．
君子将营宫室．宗庙为先．厩库为次．居室为后．
凡家造．祭器为先．牺赋为次．养器为后．无田禄者．不设祭器．有田禄者．先为祭服．君子虽贫．不粥祭器．虽寒．不衣祭服．为宫室．不斩于丘木．大夫士去国．祭器不逾竟．大夫寓祭器于大夫．士寓祭器于士．
大夫士去国．逾竟．为坛位．乡国而哭．素衣．素裳．素冠．彻缘．鞮屦．素篾．乘髦马．不蚤鬋．不祭食．不说人以无罪．妇人不当御．三月而复服．
大夫士见于国君．君若劳之．则还辟再拜稽首．君若迎拜．则还辟不敢答拜．大夫士相见．虽贵贱不敌．主人敬客．则先拜客．客敬主人．则先拜主人．凡非吊丧．非见国君．无不答拜者．大夫见于国君．国君拜其辱．士见于大夫．大夫拜其辱．同国始相见．主人拜其辱．君于士．不荅拜也．非其臣．则荅拜之．大夫于其臣．虽贱必答拜之．男女相荅拜也．
国君春田不围泽．大夫不掩群．士不取麛卵．
岁凶．年谷不登．君膳不祭肺．马不食谷．驰道不除．祭事不县．大夫不食粱．士饮酒不乐．
君无故玉不去身．大夫无故不彻县．士无故不彻琴瑟．
士有献于国君．他日君问之曰．安取彼．再拜稽首而后对．大夫私行．出疆必请．反必有献．士私行．出疆必请．反必告．君劳之则拜．问其行．拜而后对．
国君去其国．止之曰．奈何去社稷也．大夫曰．奈何去宗庙也．士曰．奈何去坟墓也．国君死社稷．大夫死众．士死制．
君天下曰天子．朝诸侯．分职授政任功．曰予一人．践阼．临祭祀．内事曰．孝王某．外事曰．嗣王某．临诸侯．畛于鬼神．曰有天王某甫．崩．曰天王崩．复．曰天子复矣．告丧．曰天王登假．措之庙．立之主．曰帝．天子未除丧．曰予小子．生名之．死亦名之．
天子有后．有夫人．有世妇．有嫔．有妻．有妾．天子建天官．先六大．曰大宰．大宗．大史．大祝．大士．大卜．典司六典．天子之五官．曰司徒．司马．司空．司士．司寇．典司五众．天子之六府．曰司土．司木．司水．司草．司器．司货．典司六职．天子之六工．曰土工．金工．石工．木工．兽工．草工．典制六材．五官致贡曰享．
五官之长曰伯．是职方．其摈于天子也．曰．天子之吏．天子同姓．谓之伯父．异姓．谓之伯舅．自称于诸侯．曰天子之老．于外．曰公．于其国．曰君．九州之长．入天子之国．曰牧．天子同姓．谓之叔父．异姓．谓之叔舅．于外．曰侯．于其国．曰君．其在东夷．北狄．西戎．南蛮．虽大曰子．于内．自称曰不谷．于外．自称曰王老．庶方小侯．入天子之国．曰某人．于外．曰子．自称曰孤．
天子当依而立．诸侯北面而见天子．曰觐．天子当宁而公．诸公东面．诸侯西面．曰朝．
诸侯未及期相见．曰遇．相见于却地．曰会．诸侯使大夫问于诸侯．曰聘．约信．曰誓．莅牲．曰盟．
诸侯见天子．曰臣某侯某．其与民言．自称曰寡人．其在凶服．曰适子孤．临祭祀．内事．曰孝子某侯某．外事．曰曾孙某侯某．死曰薨．复．曰某甫复矣．既葬．见天子．曰类见．言谥曰类．诸侯使人使于诸侯．使者自称曰．寡君之老．
天子穆穆．诸侯皇皇．大夫济济．士跄跄．庶人僬僬．
天子之妃曰后．诸侯曰夫人．大夫曰孺人．士曰妇人．庶人曰妻．公侯有夫人．有世妇．有妻．有妾．夫人自称于天子．曰老妇．自称于诸侯．曰寡小君．自称于其君．曰小童．自世妇以下．自称曰婢子．子于父母．则自名也．列国之大夫．入天子之国．曰某士．自称．曰陪臣某．于外曰子．于其国．曰寡君之老．使者自称曰某．
天子不言出．诸侯不生名．君子不亲恶．诸侯失地．名．灭同姓．名．
为人臣之礼．不显谏．三谏而不听．则逃之．子之事亲也．三谏而不听．则号泣而随之．
君有疾饮药．臣先尝之．亲有疾饮药．子先尝之．医不三世．不服其药．
儗人必于其伦．
问天子之年．对曰．闻之始服衣若干尺矣．问国君之年．长．曰能从宗庙社稷之事矣．幼．曰未能从宗庙社稷之事也．问大夫之子．长．曰能御矣．幼．曰未能御也．问士之子．长．曰能典谒矣．幼．曰未能典谒也．问庶人之子．长．曰能负薪矣．幼．曰未能负薪也．
问国君之富．数地以对．山泽之所出．问大夫之富．曰．有宰食力．祭器衣服不假．问士之富．以车数对．问庶人之富．数畜以对．
天子祭天地．祭四方．祭山川．祭五祀．岁遍．诸侯方祀．祭山川．祭五祀．岁遍．大夫祭五祀．岁遍．士祭其先．
凡祭．有其废之．莫敢举也．有其举之．莫敢废也．非其所祭而祭之．名曰淫祀．淫祀无福．
天子以牺牛．诸侯以肥牛．大夫以索牛．士以羊豕．支子不祭．祭必告于宗子．
凡祭宗庙之礼．牛曰一元大武．豕曰刚鬣．豚曰腯肥．羊曰柔毛．鸡曰翰音．犬曰羹献．雉曰疏趾．兔曰明视．脯曰尹祭．槁鱼曰商祭．鲜鱼曰脡祭．水曰清涤．酒曰清酌．黍曰芗合．粱曰芗萁．稷曰明粢．稻曰嘉蔬．韭曰丰本．盐曰咸鹾．玉曰嘉玉．币曰量币．
天子死曰崩．诸侯曰薨．大夫曰卒．士曰不禄．庶人曰死．在床曰尸．在棺曰柩．羽鸟曰降．四足曰渍．死寇曰兵．祭王父曰皇祖考．王母曰皇祖妣．父曰皇考．母曰皇妣．夫曰皇辟．生曰父．曰母．曰妻．死曰考．曰妣．曰嫔．寿考曰卒．短折曰不禄．
天子视不上于袷．不下于带．国君绥视．大夫衡视．士视五步．凡视．上于面则敖．下于带则忧．倾则奸．
君命．大夫与士肄．在官言官．在府言府．在库言库．在朝言朝．朝言不及犬马．辍朝而顾．不有异事．必有异虑．故辍朝而顾．君子谓之固．在朝言礼．问礼对以礼．
大飨不问卜．不饶富．
凡挚．天子鬯．诸侯圭．卿羔大夫鴈．士雉．庶人之挚匹．童子委挚而退．野外军中无挚．以缨．拾．矢．可也．妇人之挚．椇．榛．脯．修．枣．栗．
纳女于天子．曰备百姓．于国君．曰备酒浆．于大夫．曰备埽洒．